Armstrong Siddeley Viper
Armstrong Siddeley Viper – britų reaktyvinis variklis, sukurtas kompanijos „Armstrong Siddeley“. 1953 m. buvo pradėtas naudoti oficialiai. Nuo 1966 m. susijungus kompanijoms, imtas žymėti „Rolls-Royce Viper“ pavadinimu. Originaliai buvo kurtas radijo bangomis valdomam šaudymo treniruočių dronui GAF Jindivik varyti. Tačiau dėl gerų charakteristikų plačiai naudotas treniruočių lėktuvuose, taip pat civilinėje aviacijoje, British Aerospace 125 VIP klasės nedideliame lėktuve.